**Budapest Főváros VII. kerület Erzsébetváros Önkormányzata Képviselő-testületének**

**…/2025. (…) önkormányzati rendelete**

**az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról**

[1] Erzsébetváros Önkormányzata a negatív magatartásformák kiszorításán, szabályozásán túl továbbra is fontosnak tartja a minőségi vendéglátás kialakulásának elősegítését, amely a budapesti és nem utolsó sorban a kerületi lakók számára is biztosíthatja a kulturált szórakozás lehetőségét, ezért az eddigi szabályozást, és az ezzel kapcsolatos tapasztalatokat értékelve a jövőben május 1. napjától szeptember 30. napjáig lehetőséget kíván biztosítani a melegkonyhás vendéglátó üzletek számára az általuk kialakított vendéglátó teraszok 23 óráig történő nyitva tartására csütörtök, péntek és szombati napokon.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott jogalkotói hatáskörében eljárva, és a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról a következőket rendeli el:

**1. §**

Az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet 3. § (2a) bekezdése helyébe a következő rendelkezés lép:

*„(2a) A melegkonyhás vendéglátó üzletek előtt kialakított vendéglátó teraszok május 1. napjától szeptember 30. napjáig, csütörtök, péntek és szombati napokon 22 és 23 óra között is nyitva tarthatnak.”*

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025.……….…. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános Indokolás**

Erzsébetváros Önkormányzata a negatív magatartásformák kiszorításán, szabályozásán túl továbbra is fontosnak tartja a minőségi vendéglátás kialakulásának elősegítését, amely a budapesti és nem utolsó sorban a kerületi lakók számára is biztosíthatja a kulturált szórakozás lehetőségét, ezért az eddigi szabályozást, és az ezzel kapcsolatos tapasztalatokat értékelve a jövőben május 1. napjától szeptember 30. napjáig lehetőséget kíván biztosítani a melegkonyhás vendéglátó üzletek számára az általuk kialakított vendéglátó teraszok 23 óráig történő nyitva tartására csütörtök, péntek és szombati napokon.

**Részletes indokolás**

**1. §**

A melegkonyhás vendéglátó tevékenységet folytató üzletek előtti közterületen kialakított vendéglátó teraszok nyitva tartására vonatkozó különös szabályozás módosítása.

**2. §**

Hatályba léptető és hatályvesztő rendelkezés.